PRIJEDLOG

KLASA: 240-02/22-01/06

URBROJ: 2140-11-22-

Krapina,

Temeljem članka 18. stavka 3. Zakona o Hrvatskoj gorskoj službi spašavanja („Narodne novine“, broj 79/06. i 110/15.) i članka 17. stavka 1. alineje 21. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 11/06., 14/09., 11/13 i 13/18., 5/20., 10/21., 15/21.- pročišćeni tekst) Županijska skupština Krapinsko-zagorske županije na \_\_\_\_. sjednici održanoj dana \_\_\_. prosinca 2022. godine donosi

**PROGRAM JAVNIH POTREBA ZA OBAVLJANJE DJELATNOSTI**

**HRVATSKE GORSKE SLUŽBE SPAŠAVANJA STANICE ZLATAR BISTRICA**

**ZA 2023. GODINU**

**I.**

Ovim Programom javnih potreba za obavljanje djelatnosti Hrvatske gorske službe spašavanja Stanice Zlatara Bistrica za 2023. godinu (dalje u tekstu: Program) utvrđuju se javne potrebe Krapinsko-zagorske županije u 2023. godini, koje se odnose na djelatnost koju obavlja Hrvatska gorska služba spašavanja Stanica Zlatar Bistrica, u skladu sa Sporazumom o zajedničkom interesu za djelovanje Hrvatske gorske službe spašavanja Stanice Krapina na prostoru Krapinsko-zagorske županije, KLASA: 810-03/12-01/04, URBROJ: 2140/01-13-13-4 od dana 11. studenog 2013. godine i godine I. dodatkom Sporazumu o zajedničkom interesu za djelovanje Hrvatske gorske službe spašavanja Stanice Krapina na prostoru Krapinsko-zagorske županije KLASA: 402-08/20-01/04, URBROJ: 2140/01-02-20-1 od 29. prosinca 2020. godine.

**II.**

Javne potrebe za obavljanje djelatnosti Hrvatske gorske službe spašavanja Stanice Zlatar Bistrica za 2023. godinu obuhvaćaju aktivnosti redovne djelatnosti Stanice Zlatar Bistrica koje se odnose na organiziranje, unapređenje i obavljanje djelatnosti spašavanja i zaštite ljudskih života u planinama i na nepristupačnim područjima i u drugim izvanrednim okolnostima u skladu s temeljnim zadaćama propisanim člankom 5. stavkom 2. Zakona o Hrvatskoj gorskoj službi spašavanja.

**III.**

Hrvatskoj gorskoj službi spašavanja Stanici Zlatar Bistrica, na ime zajedničkog interesa i za ispunjavanje javnih potreba koje se utvrđuju ovim Programom, iz Proračuna Krapinsko-zagorske županije, u 2023. godini doznačiti će se do 60.000,00 kuna, pod uvjetima i dinamikom koja će se utvrditi ugovorom o izravnoj dodjeli financijskih sredstava.

**IV.**

Sredstva iz točke III. ovog Programa, Hrvatska gorska služba spašavanja Stanica Zlatar Bistrica, u skladu s Programom aktivnosti i Financijskim planom Hrvatske gorske službe spašavanja Stanice Zlatar Bistrica za 2023. godinu, utrošiti će za redovnu djelatnost.

**V.**

Hrvatska gorska služba spašavanja Stanica Zlatar Bistrica dužna je podnijeti izvješće o utrošku sredstava dodijeljenih temeljem ovog Programa, u sadržaju i rokovima određenima posebnim propisima i u skladu s ugovorom o izravnoj dodjeli financijskih sredstava.

**VI.**

Ovaj Program objaviti će se u „Službenom glasniku Krapinsko-zagorske županije“.

**VII.**

Ovaj Program stupa na snagu danom donošenja, a primjenjuje se od 1. siječnja 2023. godine.

**PREDSJEDNIK ŽUPANIJSKE SKUPŠTINE**

Zlatko Šorša

DOSTAVITI:

1. Upravni odjel za opću upravu, imovinsko-pravne i zajedničke poslove,
2. Hrvatska gorska služba spašavanja Stanica Zlatar Bistrica,

Josipa Kraša 4, Zlatar Bistrica,

1. „Službeni glasnik Krapinsko-zagorske županije“, za objavu,
2. Za Zbirku isprava,
3. Za prilog zapisniku,
4. Pismohrana.